Pred Vama je ulomak iz pripovijetke Preobrazba Franza Kafke. Pozorno ga pročitajte, a zatim i

smjernice za pisanje školskoga eseja na sljedećoj stranici. Redoslijed ponuđenih smjernica ne

obvezuje Vas u Vašem oblikovanju školskoga eseja.

Svoj školski esej oblikujte kao zaokruženu cjelinu (uvod, razradba, zaključak). Prvo pišite na

priloženome listu za koncept, a na kraju uredno prepišite na list za čistopis. Školski esej možete

ispravljati na konceptu, ali ne i na čistopisu. Pazite da Vaš školski esej bude pravopisno i

gramatički točan. Školski esej treba imati od 400 do 600 riječi.

**Uostalom, na nj se nitko nije obazirao. Obitelj je bila posve obuzeta svirkom. Podstanari su**

**u prvi mah stajali, s rukama u džepovima, preblizu stalku za note, tako da su te note mogli i**

**gledati, što je sestru sigurno smetalo, a onda su se povukli prema prozoru i, sagnuvši glave,**

**zapodjenuli poluglasni razgovor. Ostali su tako, a otac ih je zabrinuto promatrao. Veoma**

**se jasno vidjelo da su se razočarali ponadavši se da će čuti lijepo ili zabavno sviranje, cijeli**

**im je koncert postao dosadan i samo su iz uljudnosti dopuštali da se njime ometa njihov**

**mir. Navlastito je način kako su sva trojica tjerali cigaretni dim iz nosa ili usta uvis ukazivao**

**na veliku nervozu. Pa ipak, sestra je svirala tako lijepo! Lice je nagnula u stranu, pozorno**

**su i tužno njezini pogledi išli po redovima nota. Gregor priđe još malo naprijed i stavi glavu**

**sasvim do poda u nadi da će joj uhvatiti pogled. Zar je on životinja kada ga glazba ovoliko može ganuti? Bilo mu je kao da je otkrio put prema žuđenoj neznanoj hrani. Odlučio je**

**doprijeti do sestre, povući je za suknju i tako joj obznaniti da bi sa svojom violinom trebala**

**doći u njegovu sobu, jer nitko od ovih ovdje ne cijeni njezino sviranje kao što ga on cijeni!**

**Neće je nikada više pustiti iz svoje sobe, to jest nikad je neće pustiti dok živi, njegov će mu**

**grozni izgled prvi put biti od koristi, bit će istodobno na svim vratima svoje sobe i prijeteći**

**frktati. Ali on neće sestru ni na što siliti, ona će uza nj ostati dragovoljno, sjedit će do njega**

**na kanapeu, spustit će uho do njega, a on će joj povjeriti da je imao čvrstu namjeru poslati**

**je na visoku glazbenu školu i da je to mislio svima reći na minuli Božić (Božić je valjda već**

**prošao?), ne obazirući se ni na kakve prigovore, ali je u međuvremenu došlo do ove nesreće.**

**Poslije toga priopćenja sestri će od ganuća grunuti suze, a Gregor će se dići sve do njezina**

**ramena i poljubiti je po vratu, koji ona, otkako ide na posao, više ne prekriva vrpcama ni**

**ovratnikom.**

**Franz Kafka, Preobrazba**

Franz Kafka,Proces
**"Pogled mu pade na posljednji kat kuće kraj kamenoloma. Kao što svjetlost sjevne otvoriše se tamo krila jednog prozora, i pojavi se čovjek, na toj daljini i visini slabačak i mršav, daleko se naže pružajući još dalje ruke. Ko je to? Prijatelj? Dobar čovjek? Netko ko suučestvuje? Netko tko hoće pomoci? Da li to jedan čovjek? Jesu li to svi? Ima li još pomoći? Ima li prigovora na koje se zaboravilo? Sigurno da ih ima. Logika je doduše nepokolebljiva, ali ona ne odoljeva čovjeku koji hoće da živi. Gdje je sudac koga on nikada nije vidio? Gdje je visoki sud do koga nikada nije došao? On podiže ruke i raširi sve prste. Ali na K-ov grkljan položiše se ruke jednoga od gospode a onaj drugi zari mu nož duboko u srce i dvaput ga okrene. Očima koje su se gasile K. vidje još kako gospoda tik pred njegovim licem, priljubivši obraz uz obraz, posmatraju izvršenje presude. Kao pseto! reče on, i činilo se da će ga stid nadživjeti."**

Smjernice za pisanje

Smjestite ulomke u kontekst djela i vremena nastanka. Objasnite smisao naslova.(Preobrazba,Proces)

Tko su glavni likovi? Kakva se preobrazba dogodila u njihovim životima?

1.ulomak Kakav je odnos glavnoga lika i njegove obitelji prije i poslije preobrazbe? Kakav je odnos glavnoga lika i ostalih likova prema preobrazbi? Što saznajemo o glavnome liku iz priloženoga ulomka? Objasnite fizičku preobrazbu glavnoga lika i njegov odnos prema glazbi i sestri. Objasnite smisao retoričkoga pitanja Zar je on životinja kada ga glazba ovoliko može ganuti? u kontekstu pripovijetke. Kako završava glavni lik i kako je to obitelj prihvatila?

Svoje tvrdnje potkrijepite citatima i/ili parafrazama. Objasnite Kafkinu tehniku o čudesnome koje nikoga ne začuđuje. Što Kafka time postiže? Kakvima se pokazuju ljudski život i obiteljski odnosi prema ovoj pripovijetki?

Objasnite završetak obaju likova.

Aktualizirajte glavne probleme u djelu.